Красимира Ненова
Вечна любов

chitanka.info

1. Вечна Любов, Ти за мене си слязла

да ме потърсиш и за мен да платиш.

Ти ме обгърна с Твойта милост и благост;

в нужда избавяш и в мъка тешиш.

Сутрин ми даваш надежда;

в дългия ден ме крепиш;

сила ми пращаш отгоре;

нощем ме пазиш и бдиш.

2. Светла зора, в тъмнината изгряла

да ми покажеш верен Път към Дома.

Мойта душа суета би избрала;

Ти жажда ми даваш за вечни неща.

Стъпките ми направляваш

с Твоите вечни Слова.

Падна ли, пак ме изправяш

с Твоята мощна ръка.

3. Скъп Утешител, Застъпник тъй нежен,

молещ се вярно за мен пред Отца.

Мойто сърце Ти на храм си превърнал,

с радост и мир да вървя през света.

Учиш ме как да обичам;

в трудности как да търпя;

в грижи при Тебе да тичам —

всичко да Ти доверя.

21.03.94.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.